ai4bharat/Pralekha huggingface dataset:
وزیراعظم کا دفتر
وزیر اعظم نے ہندوستان میں ترقی کو رفتار دینے کے لئے مالی شعبے، ڈھانچہ جاتی اور فلاحی تدابیر پر تبادلہ خیال کے لئے ایک تفصیلی میٹنگ کی صدارت کی
نئی دہلی، 2 مئی 2020 ۔ وزیر اعظم نے موجودہ تناظر میں ترقی اور فلاح و بہبود کے کام کو رفتار دینے کے لئے ڈھانچہ جاتی اصلاحات کے ساتھ ساتھ مالی شعبے میں مداخلت کے توسط سے حکمت عملی پر تبادلہ خیال کے لئے ایک میٹنگ کی صدارت کی۔
وزیر خزانہ اور افسران کے ساتھ ہوئی اس میٹنگ میں وزیر اعظم نے ایم ایس ایم ای اور کسانوں کی مدد کرنے، لیکویڈٹی میں اضافہ کرنے اور کریڈٹ فلو کو مضبوط کرنے کے لئے حکمت عملیوں اور مداخلتوں پر صلاح و مشورہ کیا۔ وزیر اعظم نے کووڈ-19 کے پیش نظر مالی استحکام کو یقینی بنانے کے طریقوں اور وسائل کے علاوہ کاروبار کو موجودہ اثرات سے جلد باہر نکالنے کے لئے کی گئی تدابیر پر گفتگو کی۔
محنت کشوں اور عام آدمی کی فلاح و بہبود کے معاملے پر، وزیر اعظم نے کووڈ-19 کے سبب پیدا ہوئی رخنہ اندازیوں سے ہورہی دشواریوں کو دور کرنے کے لئے کاروباری سرگرمیوں میں تعاون دے کر روزگار کے مواقع پیدا کرنے کی ضرورت پر بھی زور دیا۔
وزیر اعظم نے پہلے کئے گئے اہم ڈھانچہ جاتی اصلاحات کو مضبوط کرنے کی ضرورت پر بھی زور دیا اور کارپوریٹ ایڈمنسٹریشن، کریڈٹ بازاروں اور بنیادی ڈھانچے کے شعبوں میں نئی ڈھانچہ جاتی اصلاحات پر بھی گفتگو کی۔ وزیر اعظم نے نئے ڈھانچہ جاتی پروجیکٹوں پر جلد کام شروع کرنے اور ڈھانچہ شعبے میں کاموں کو رفتار دینے کے لئے تیزی سے تدابیر کرنے کی ضرورت پر زور دیا، تاکہ کووڈ-19 کے سبب برباد ہوئے وقت کی بھرپائی کی جاسکے۔ انھوں نے اس خواہش کا اظہار کیا کہ قومی بنیادی ڈھانچے کے تحت نافذ کئے جانے والے پروجیکٹوں کا جائزہ اعلیٰ ترین سطح پر لیا جائے، تاکہ وقت کو ضائع ہونے سے بچایا جاسکے اور روزگار کی تخلیق بھی ممکن ہوسکے۔
میٹنگ میں اس معاملے پر بھی صلاح و مشورہ کیا گیا کہ مختلف وزارتوں کے ذریعے کئے گئے اصلاحی اقدامات کو مسلسل جاری رکھا جانا چاہئے اور سرمایہ کاری کی آمد اور سرمایے کی تعمیر میں آنے والی رکاوٹوں کو دور کرنے کے لئے پابند وقت طریقے سے کارروائی کی جانی چاہئے۔
میٹنگ میں مرکزی وزیر داخلہ، وزیر خزانہ، وزارت خزانہ کے سکریٹری کے علاوہ حکومت ہند کے دیگر سینئر افسر بھی موجود تھے۔
نائب صدر جمہوریہ ہند کا سکریٹریٹ
نائب صدر جمہوریہ نے اس اعتماد کا اظہار کیا کہ مستقبل قریب میں معیشت میں تیزی آئے گی
موجودہ سست روی گردشی ہے: نائب صدر جمہوریہ
متعدد اصلاحات جن کا مقصد معیشت کو مزید مضبوط اور لچکدار بنانا ہے
نائب صدر جمہوریہ نے کٹوتی کے خلاف متنبہ کیا اور دیہی معیشت کو تنوع بخش بنانے کی اپیل کی ہے
اگر آپ دولت تقسیم کرنا چاہتے ہیں تو آپ کو پہلے دولت پیدا کرنی ہوگی
دولت پیدا کرنے والوں کا احترام کرنے کی اپیل
رائے پور میں ہندوستانی اقتصادی ایسوسی ایشن کی 102ویں سالانہ کانفرنس سے خطاب
نئی دہلی، 27 دسمبر؍ نائب صدر جمہوریہ ہند جناب ایم وینکیا نائیڈو نے آج اس اعتماد کا اظہار کیا ہے کہ مستقبل قریب میں ہندوستانی معیشت میں تیزی آئے گی اور موجودہ سست روی گردشی ہے۔
ہندوستانی اقتصادی ایسوسی ایشن کی 102ویں سالانہ کانفرنس کا افتتاح کرتے ہوئے انھوں نے کہا کہ یہ سچ ہے کہ رواں مالی سال کی شرح نمو میں کمی کے باعث ہندوستانی معیشت کو کچھ چیلنجوں کا سامنا کرنا پڑا ہے۔ تاہم انھوں نے کہا کہ مشرقی ایشیائی مالی بحران اور عالمی کساد بازاری کے بعد ماضی میں بھی ملک کو اسی طرح کی سست روی کا سامنا کرنا پڑا تھا لیکن ہر بار اعلیٰ شرح نمو کے ساتھ بہتری آئی ہے۔
‘ایک قوم، ایک ٹیکس، ایک مارکیٹ’ کے لیے انقلابی جی ایس ٹی، دیوالیہ پن اور کالے دھن کے خاتمہ کے لیے اقدامات متعارف کرانے سمیت حکومت کے ذریعہ شروع کیے گئے اصلاحات کا ذکر کرتے ہوئے جناب نائیڈو نے زور دے کر کہا کہ ان کا مقصد معیشت کو زیادہ مضبوط اور زیادہ لچکدار بنانا تھا۔
اس بات کی طرف اشارہ کرتے ہوئے کہ جی ایس ٹی نظام کے آغاز سے ہی اس کے تحت66لاکھ نئے ٹیکس دہندگان کا اندراج ہوا ہے، نائب صدر جمہوریہ نے کہا کہ اس سے معیشت کے باقاعدہ طور پر بڑھتے رجحان کی نشاندہی ہوئی ہے۔ انھوں نے مزید کہا کہ حکومت کے ذریعہ این پی اے کے مسئلے سے نمٹنے اور بینکاری کے شعبہ کو بہتر بنانے کے لیے بھی اقدامات کیے گئے ہیں۔
نائب صدر جمہوریہ نے ہندوستان کی معیشت میں زراعت کی اہمیت کا ذکر کرتے ہوئے متنبہ کیا ہے مختلف چھوٹ اور سبسڈی طویل عرصے تک برقرار نہیں رہ سکے گی۔ انھوں نے دیہی معیشت کو تنوع بخش بنانے کی ضرورت پر زور دیتے ہوئے کہا کہ ‘‘دیہی غیر زرعی سرگرمیاں دیہی معیشت کی نمو کے لیے اتنا ہی اہم ہے’’۔
نائب صدر جمہوریہ نے کہا کہ 2022 تک کسانوں کی آمدنی کو دوگنا کرنا ہمارا قوم عزم ہے۔ انھوں نے دیہی معیشت کو پائیدار اور اجرت بخش بنانے کی اپیل کی۔
نائب صدر جمہوریہ نے زرعی مصنوعات کی بڑی منڈیوں تک رسائی حاصل کرنے، دیہی بنیادی ڈھانچے، اسٹوریج اور سپلائی چین کو مضبوط بنانے کے علاوہ گاؤں کی سطح پر فوڈ پروسیسنگ کی صنعت کو فروغ دینے پر بھی زور دیا۔
کانفرنس کے ایک موضوع مالی وفاق کا حوالہ دیتے ہوئے جناب نائیڈو نے کہا کہ حالاں کہ بیشتر ریاستوں نے اپنا مالی خسارہ تقریباً تین فیصد رکھا ہے، یہ کم سرمایہ اخراجات کی قیمت پر ہوا ہے۔ انھوں نے مزید کہا کہ ‘‘سود اور پنشن کی ادائیگی کے لیے پُرعزم ذمہ داریوں میں اضافہ ہوا ہے، جس سے بنیادی ڈھانچے کی ترقی پر سرمایہ لگانے کے لیے اپنے بجٹ کا صرف تھوڑا سا حصہ بچ گیا ہے’’۔
رائے پور کے پنڈت روی شنکر شکلا یونیورسٹی میں ہندوستانی اقتصادی ایسوسی ایشن کی 102ویں سالانہ کانفرنس کا انعقاد کیا جارہا ہے۔
چھتیس گڑھ کی گورنر محترمہ انو سوئیا اوئیکے، وزیر اعلیٰ جناب بھوپیش بگھیل، بین الاقوامی اقتصادی ایسوسی ایشن کے صدر پروفیسر کوشک بسو، ہندوستانی اقتصادی ایسوسی ایشن کے صدر پروفیسر مہندر دیو، پنڈت روی شنکر شکلا یونیورسٹی کے وائس چانسلر پروفیسر کیسری لال ورما اور ہندوستان نیز دنیا بھر کے مشہور ماہرین اقتصادیات اس موقع پر موجود تھے۔
۔ ۔ ۔ ۔ ۔ ۔ ۔ ۔

U. No. 6071
(Visitor Counter : 73
وزارات ثقافت
تری پورہ، اودے پور کے مقام پر اودے پور سائنس مرکز کا افتتاح
یہ 22واں سائنسی مرکز ہے جسے سائنس کے مزاج کو فروغ دینے سے متعلق اسکیم کے تحت ثقافت کی وزارت کےمحکمے
این سی ایس ایم نے قائم کیا ہے
تری پوری میں اودے پور کے مقام پر دی اودے پور سائنس سینٹر کو28 فروری 2021 کو تری پورہ کے گورنر جناب رمیش بائس نے قوم کے نام وقف کیا۔اس موقع پر حکومت ہند کے ثقافت اور سیاحت کے وزیر مملکت  جناب پرہلاد سنگھ پٹیل مہمان خصوصی تھےجبکہ تری پورہ کے نائب وزیر اعلیٰ جناب جشنودیو ورما اورتری پورہ کے زراعت ٹرانسپورٹ اور سیاحت کے وزیر جناب پرانا جیت سنگھا رائے مہمانان ذی وقار تھے۔
اس موقع پر اظہار خیال کرتے ہوئے گورنر نے حاضرین کو سائنس کے قومی دن کی اہمیت سے واقف کرایا جو ہر سال 28 فروری کو منایا جاتا ہے۔انہوں نے اس بات کو بھی اجاگر کیا کہ سائنس مراکز سماج میں سائنسی مزاج تیار کرنے میں ایک اہم رول ادا کرتے ہیں ۔اس کے علاوہ وہ عوام میں خاص طور پر طلبا میں جدت طرازی کے مزاج کو پروان چڑھانے میں بھی اہم رول ادا کرتےہیں۔انہوں نے سائنس کے بارے میں بیداری پھیلانے کیلئے نیشنل کونسل آف سائنس میوزیمس اور ثقافت کی وزارت کے رول کی بھی ستائش کی۔
اودے پورسائنس سینٹر اور سائنس پارک کا منظر۔
جناب پرہلاد سنگھ پٹیل نے سائنس کا مزاج پیدا کرنے میں این سی ایس ایم کی اہمیت پرزور دیا اور کہا کہ سائنس کا یہ نیا مرکز طلبا کو سائنس کے بارے میں بہت سے نامعلوم حقائق سیکھنے میں مدد کرے گا۔انہوں نے سائنس اور ٹیکنالوجی کے شعبہ میں بھارت کے گراں قدر تعاون کا بھی ذکر کیا اور خواہش ظاہر کی کہ اس ملک کے عوام خاص طور پر بچوں کو سائنس اور ٹیکنالوجی سے مالا مال ہماری وراثت کےبارے میں معلومات فراہم کی جانی چاہئے۔
این سی ایس ایم کے ڈائریکٹر جنرل جناب ای ڈی چودھری نے مطلع کیا کہ اودے پور سائنس سینٹر ایسا 22واں سائنس سینٹر ہے جسے این سی ایس ایم نے ثقافت کی وزارت کی سائنس کے مزاج کو فروغ دینے کے متعلق اسکیم کے تحت قائم کیا ہے اوراسے ریاستی سرکاروں کے سپرد کیا ۔انہوں نے یہ بھی بتایا کہ یہ سائنس سینٹر 6کروڑ روپے کی لاگت سے تیار کیا گیا ہے جس کیلئے حکومت ہند کی ثقافت کی وزار ت اور سائنس ،ٹیکنالوجی اور ماحولیات کے محکمے اورتری پورہ کی حکومت نے مشترکہ طور پر فنڈ فراہم کیااور اس کے ساتھ ہی این سی ایس ایم نے شمال مشر ق کی تمام ریاستوں میں سائنس کے مراکز قائم کردئےہیں۔انہوں نے یہ بھی بتایا کہ این سی ایس ایم سال 2021 کے دوران بھارت کے مختلف حصوں میں سائنس کے مزید چار نئے مراکز قائم کرے گا۔
ثقافت کے وزیر جناب پرہلاد سنگھ پٹیل افتتاحی پروگرام میں مہمان خصوصی کی حیثیت سے خطاب کرتے ہوئے۔
ممتاز شخصیات نمائش کیلئے پیش ایک شہ کا مشاہدہ کرتے ہوئے۔
الیکٹرانکس اور اطلاعات تکنالوجی کی وزارت
”کمزور 5“ سے لے کر آج ”سرکردہ 5“ معیشتوں تک، وزیر اعظم مودی نے ضمانت دی ہے کہ ہم جاپان اور جرمنی کو پیچھے چھوڑتے ہوئے 2025-26 تک ”سرکردہ 3“ میں پہنچ جائیں گے: وزیر مملکت راجیو چندر شیکھر
سال 2014 سے پہلے، اسٹارٹ اپ کی ترقی کے لیے کوئی اقتصادی جگہ نہیں تھی: وزیر مملکت راجیو چندر شیکھر
پہلی بار ہمارے نوجوان ہندوستانیوں کے عزائم اور ترقی کی کوئی حد نہیں ہے: وزیر مملکت راجیو چندر شیکھر
وزیر راجیو چندر شیکھر نے بنگال چیمبر آف کامرس اینڈ انڈسٹری کے زیر اہتمام ”انڈیا اکنامک کنکلیو“ کے چھٹے ایڈیشن سے خطاب کیا
ہنر کی ترقی اور صنعت کاری اور الیکٹرانکس اور آئی ٹی کے وزیر مملکت جناب راجیو چندر شیکھر نے آج بنگال چیمبر آف کامرس اینڈ انڈسٹری کے زیر اہتمام انڈیا اکنامک کنکلیو کے چھٹے ایڈیشن سے خطاب کیا۔ اپنے خطاب میں، وزیر موصوف نے جاپان اور جرمنی کو پیچھے چھوڑتے ہوئے، دنیا کی تیسری سب سے بڑی معیشت بننے کی طرف تیزی سے بڑھنے پر زور دیتے ہوئے، 2014 سے ہندوستان میں ہونے والی تبدیلیوں کا ذکر کیا۔
جناب راجیو چندر شیکھر نے کہا، ”ہم نے ”کمزور 5“ سے لے کر اب دنیا کی ”سرکردہ 5“ معیشتوں تک کا سفر طے کر لیا ہے۔ ہمارے وزیر اعظم نے ضمانت دی ہے کہ ہم جاپان اور جرمنی کو پیچھے چھوڑتے ہوئے اگلے تین سالوں میں سرکردہ 5 سے سرکردہ 3 میں پہنچ جائیں گے۔ ہم چین اور امریکہ کی لیگ میں ہوں گے۔ حکومت نے آج وسائل پیدا کیے ہیں، ہمارے جی ایس ٹی نمبر اس کا ثبوت ہیں۔ ہمارے ملک میں اقتصادی ترقی محض اعدادوشمار نہیں ہے، یہ حکومت کے لیے بنیادی ڈھانچے میں، صحت، تعلیم جیسے اہم شعبوں میں سرمایہ کاری کرنے اور ہمارے نوجوان ہندوستانیوں کے لیے مواقع پیدا کرنے کے لیے زیادہ سے زیادہ وسائل پیدا کر رہی ہے۔ وزیر اعظم جناب نریندر مودی کی قیادت میں ہندوستان نے بنیادی ڈھانچے کے اخراجات کے لیے اب تک کے سب سے زیادہ فنڈ مختص کیے ہیں۔
وزیر موصوف نے 2014 کے بعد سے ہندوستان کے معاشی منظر نامے میں نمایاں تبدیلی کی طرف بھی توجہ مبذول کروائی، جہاں اسٹارٹ اپس نے توسیع کی مزید گنجائش حاصل کی ہے۔ اس مدت سے پہلے، معیشت پر زیادہ تر پبلک سیکٹر، ریاست اور چند کارپوریٹ گھرانوں کا غلبہ تھا، جس سے نوجوان کاروباری افراد کے لیے مواقع محدود تھے۔
وزیر موصوف نے ہندوستان کی حکمرانی کے حوالے سے عالمی تاثر میں تبدیلی پر بھی توجہ مبذول کرائی۔ "کئی دہائیوں سے، ہندوستان کو اس عظیم ملک کے طور پر جانا جاتا تھا جس میں بے پناہ صلاحیت ہے۔ تاہم، اسے غیر فعال حکمرانی کے لیے بھی جانا جاتا تھا۔ خاص طور پر چین جیسے آمرانہ ملک میں، ایک عالمی تاثر یہ تھا کہ ہندوستان میں جمہوریت کبھی بھی ٹھیک سے کام نہیں کر سکتی۔ یہ داستان کئی سالوں تک برقرار رہی۔ 2015 میں، ہمارے وزیر اعظم نے تبدیلی لانے کے لیے ٹیکنالوجی کا استعمال کرتے ہوئے اس تصور میں تبدیلی کی شروعات کی۔
بنگال چیمبر آف کامرس اینڈ انڈسٹری کے زیر اہتمام انڈیا اکنامک کنکلیو نے دنیا کی تیسری سب سے بڑی معیشت کی طرف ہندوستان کے عروج اور انڈو پیسیفک کوریڈور میں اس کے اہم کردار پر بات چیت کے لیے ایک پلیٹ فارم فراہم کرنے کا کام کیا۔
وزارت آیوش
مرکزی وزرا پیوش گوئل اور شری پدنائک کل مشترکہ طور پر آیوش تجارت اور صنعت کا مشترکہ جائزہ لیں گے
کامرس اور صنعت کے مرکزی وزیر جناب پیوش گوئل اور آیوش کے وزیر مملکت آزادانہ چارج جناب شری پد نائک کل یعنی 4 دسمبر 2020 کو شام چار بجے ویڈیو کانفرنسنگ کے ذریعے آیوش کی وزارت کے ذریعے کیے گئے مختلف اقدامات اور پہل قدمیوں کے تناظر میں آیوش تجارت اور صنعت کی موجودہ صورتحال کا مشترکہ طور پر جائزہ لیں گے۔
کووڈ-19 عالمی وبا کے پیش نظر آیوش پر مبنی بیماری کی روک تھام اور اس کے حل میں بڑھتی ہوئی عالمی دلچسپی کے پیش نظر آیوش تجارت اور صنعت کا مشترکہ جائزہ لیا جائے گا۔ آیوش تجارت اور صنعت کا مشترکہ جائزہ پچھلی مرتبہ 9 اپریل 2020 کو کیاگیا تھا۔ یہ جائزہ دونوں وزرا کے ذریعے لیاگیا تھا اور تب سے آیوش کی وزارت نے کئی اقدامات کئے ہیں تاکہ کووڈ-19 سے لوگوں کو تحفظ فراہم کرنے کے ساتھ ساتھ انہیں کامیابی سے علاج مہیا کرانے کے لئے آیوش کے نظام کی کوششوں کو مربوط کیا جاسکے۔ وزارت نے کووڈ-19 کے بندوبست کے لئے آیوروید اور یوگا پر مبنی نیشنل کلنیکل منیجمنٹ پروٹول اور کووڈ کے بعد کے بندوبست کے علاوہ بروقت ایڈوائز ریز جاری کرکے اس کام کو مکمل کیا ہے۔ وزارت نے بیماری کی روک تھام کے اقدامات کو اپنانے اور لوگوں کی ضرورت کو پورا کرنے کے لئے ایک زبردست مہم شروع کی ہے تاکہ لوگوں کی آیوش کے نظام کو اپنانے کے لئے حوصلہ افزائی کی جاسکے، جس سے کہ وہ کووڈ-19 سے اپنا بچاؤ کرسکیں۔
لوگوں کے ذریعے آیوش پر مبنی پروفیلیٹک یعنی روگ کو دور کرنے کی دوا کو بڑے پیمانے پر استعمال کرنے کے ابھرتے ہوئے ثبوت بھی ملے ہیں۔ اس کے علاوہ ہندوستان میں کووڈ-19 سے اموات کی کم شرح  اور آیوش کے طریقہ کار کو بڑے پیمانے پر انانے کے درمیان باہمی ربط کے بھی عندیے ملے ہیں، لہٰذا آیوش تجارت اور صنعت کو اس بڑھتی ہوئی مانگ کو پورا کرنے کے لئے تیار رکھنے کی ضرورت ہے۔
آیوش کی وزارت نے جو پالیسی اقدامات کیے ہیں ان میں سائنس کی کسی بھی اسٹریم سے تحقیق کاروں کی آسانی کے لئے اقدامات کرنا، ساتھ ہی ساتھ آیوش ڈاکٹر صاحبان کے ذریعے آیوش نظام کے ذریعے کووڈ-19 پر تحقیق کا کام انجام دنیا اور لاک ڈاؤن مدت کے دوران بھی کام کے لئے آیوش صنعت کے لئے آسانی پیدا کرنا شامل ہیں۔ آیوش کی وزارت کی جانب سے جو مختلف اقدامات کیے گئے اس کا نہ صرف ہندوستان میں خاطر خواہ طریقے کے ساتھ استعمال کیاگیا بلکہ دنیا کے مختلف حصوں میں بھی اس کا استعمال دیکھا گیا ہے جو آیوروید میڈیسن کی زبردست مانگ سے تعلق رکھتا ہے۔ دونوں وزرا صنعتی لیڈروں سے بات کریں گے تاکہ آیوش تجارت کے حوالے سے فیڈ بیک حاصل کی جاسکے اور گھریلو سطح پر مانگ میں اضافہ کیا جاسکے۔ ساتھ ہی آیوش کے فروغ کے لئے مستقبل کے روڈ میپ پر تبادلہ خیال کیا جاسکے۔
...............................................................
م ن، ح ا، ع ر
U-7779
(Visitor Counter : 74
وزیراعظم کا دفتر
وزیر اعظم نے ہر گھر ترنگا تحریک کو حاصل ہونے والے زبردست ردعمل پر خوشی اور فخر کا اظہار کیا
وزیر اعظم نے شہریوں سے ترنگے کے ساتھ اپنی تصویر ساجھا کرنے کی بھی اپیل کی
وزیر اعظم جناب نریندر مودی نے ہر گھر ترنگا مہم کو حاصل ہونے والے زبردست رد عمل پر اپنی خوشی اور فخر کا اظہار کیا ہے۔ جناب مودی نے کہا کہ ہم مختلف شعبہ ہائے زندگی سے تعلق رکھنے والے افراد کی ریکارڈ تعداد میں شمولیت ملاحظہ کر رہے ہیں۔ جناب مودی نے شہریوں سے harghartiranga.com پر ترنگے کے ساتھ تصویر ساجھا کرنے کی بھی اپیل کی۔
وزیر اعظم نے ہر گھر ترنگا مہم کے تعلق سے ملک بھر سے آنے والی شاندار جھلکیاں ساجھا کرنے کے لیے ٹوئیٹر کا سہارا لیا۔
وزارت خزانہ
ایس پی ایم سی آئی ایل نے سی ایس آر پہل کے تحت ٹیری  کے ساتھ مفاہمتی عرضداشت پر دستخط کئے
دی سیکورٹی پرنٹنگ اینڈ مِنٹنگ کارپوریشن آف انڈیا لمٹیڈ، جوکہ ایک منی رتن، زمرہI-سی پی ایس ای اور پوری طرح سے سرکار کی ملکیت میں ہے، اوردی اِنرجی ریسورسز انسٹی ٹیوٹنے کل ایس پی ایم سی آئی ایل کارپوریٹ دفتر میں مفاہمتی عرضداشت پر دستخط کئے۔
525.49لاکھ روپے کی تخمینہ لاگت کے ساتھ یہ مفاہمتی عرضداشت اسی پی ایم سی آئی ایل کی سی ایس آر پہل کے تحت –ماڈل گاؤں سیرولیا، ضلع-دیواس، مدھیہ پردیش کی سماجی ترقی کے لئے گاؤں کی مربوط ترقی کے لئے۔
اس موقع پر ایس پی ایم سی آئی ایل سے جناب ایس کے سنہا، ڈائریکٹراور جناب بی جے گپتا،چیف جنرل منیجر جناب پرکاش کمار جوائنٹ جی ایماور جناب ونود شرما، مشیر موجود تھےاس کے علاوہ جناب امت کمار ٹھاکر، ایسو سی ایٹ ڈائریکٹر اور سی ایس آر کے ہیڈ اورٹیری سے محترمہ میتاکشا رسونت، ریسرچ ایسو سی ایٹ بھی موجود تھے۔
پینے کے پانی اور صفائی ستھرائی کی وزارت
عالمی صفائی ستھرائی کنونشن مہاتماگاندھی کے 150ویں یوم پیدائش کانقیب ہوگا
نئی دہلی ،7ستمبر :پینے کے پانی اورصفائی ستھرائی کے وزارت مہاتماگاندھی کے 150ویں یوم پیدائش کی تقریبات کے آغاز کو عالمی صفائی ستھرائی کنونشن کے طورپرمنارہی ہے ، جو اتفاق سے سووچھ بھارت مشن کی چوتھی سالگرہ کے آغاز کاموقع بھی ہے ۔
مہاتماگاندھی انٹرنیشنل سینی ٹیشن کنونشن  ایک چارروزہ بین الاقوامی کانفرنس ہوگی جو دنیابھرکے صفائی ستھرائی وزرأ اور ڈبلیو اے ایس ایچ واش  کے قائدین کے یکجاکریگی ۔ اس کانفرنس میں متعدد قومی اوربین الاقوامی معزز شخصیات شرکت کریں گی ۔ جس کے لئے تیاریاں پورے زوروشورسے جاری ہیں ۔ یہ کنونشن 2اکتوبر کو گاندھی جینتی کے موقع پراختتام پذیرہوگااوریہ دن سووچھ بھارت دیوس کے طورپرمنایاجاتاہے ۔ اس موقع پرمتعددعوامی شراکت داری تقریبات اورمہمات کے انعقاد کا منصوبہ اس دن سے قبل مختلف ریاستوں میں وضع کیاگیاہے ۔
ہندوستان کا مقصد 2اکتوبر ،2019تک ، جومہاتماگاندھی کا 150واں یوم پیدائش ہے ، کھلے میں رفع حاجت کوختم کرنا ہے ۔وہ صفائی ستھرائی کو بہت عزیز رکھتے تھے ۔ دیہی صفائی ستھرائی احاطے کوبڑی کامیابی حاصل ہوئی ہے ۔ اکتوبر ، 2014میں 39فیصد کامیابی ایس بی ایم کے آغاز کے وقت حاصل ہوئی تھی، جو آج بڑھ کر92فیصد تک پہنچ گئی ہے ۔ساتھ ہی ساتھ نفاذ کے دوران برتاؤکی تبدیلی پربھی توجہ مرکوز کی گئی ہے ۔ سووچھ بھارت مشن کی کامیابی بلاشبہ عالمی ہمہ گیرترقیات کے نصب العین پراثرانداز ہوگی۔ اس کے تحت سبھی کے لئے یکساں اوروافرپیمانے پرصفائی ستھرائی اورحفظان صحت کا حصول شامل ہے ۔اس کے ساتھ ہی ساتھ تمام شعبوں اورسرکاری مقامات پرصفائی ستھرائی کی سطحوں میں بہتری لانے کی مربوط کوششیں جاری ہیں ۔ عالمی کنونشن کا مقصد شریک ممالک میں اپنائے جانے والے صفائی ستھرائی کے طریقوں کی کامیابی کو باہم ساجھاکرنا اوراس سے ترغیب حاصل کرناہے ۔
صحت اور خاندانی بہبود کی وزارت
بھارت میں زیر علاج مریضوں کی تعدادآج گھٹ کر  ہوگئی ہے جو ہندوستان کے زیرعلاج مریضوں کی کل تعداد کا 0.08فیصد ہے
گذشتہ 24 گھنٹوں میں 2,568 لاکھ نئے معاملات سامنے آئے
ہندوستان میں ٹیکہ کاری کی مجموعی تعداد 180.40 کروڑ سے تجاوز کرگئی
شفایابیوں کی شرح فی الحال 98.72 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 0.46 فیصد ہے
ایک مثبت پیش رفت کے طور پر ہندوستان میں زیرعلاج مریضوں کی تعداد گھٹ کر 33,917رہ گئی ہے۔اور یہ تعداد ملک بھر میں مثبت معاملات کی مجموعی تعداد کا 0.08 فیصد ہے ۔
نتیجے کے طور پر ، اس وقت ہندوستان میں شفایابیوں کی شرح 98.72 فیصد ہے۔گزشتہ 24 گھنٹوں کے دوران 4,722 مریض شفایاب ہوچکے ہیں ۔اور اس طرح شفایاب ہونے و الے مریضوں کی مجموعی تعداد اس وقت 4,24,46,171 ہے۔
گزشتہ 24 گھنٹوں کے دوران 2568 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر7,01,773 ٹیسٹ انجام دیئے گئے۔ ہندوستان میں اس وقت تک مجموعی طور پر77.97 کروڑ سے زیادہ  ٹیسٹ کئے جاچکے ہیں ۔
زیر علاج مریضوں کی یومیہ اور ہفتہ وار شرح میں بھی مسلسل گراوٹ دیکھی جارہی ہے۔ملک میں مثبت معاملات کی ہفتہ وار شرح اس وقت 0.46 فیصد ہے۔جبکہ مثبت معاملات کی یومیہ شرح اس وقت0.37 فیصد درج کی گئی ہے۔
ٹیکہ کاری کے میدان میں، آج صبح 7 بجے تک موصول ہونے والی عبوری رپورٹوں کے مطابق ہندوستان میں کووڈ-19 سے متعلق ٹیکہ کاری کی مجموعی تعداد180.40 کروڑ سے تجاوز کرچکی ہے ۔یہ کامیابی 2,11,52,628 سیشن منعقد کرکے حاصل کی گئی ہے۔ آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,02,731
|
|
دوسری خوراک
|
|
99,85,923
|
|
احتیاطی خوراک
|
|
43,21,775
|
|
صف اول کے کارکنان
|
|
پہلی خوراک
|
|
1,84,11,615
|
|
دوسری خوراک
|
|
1,74,80,218
|
|
احتیاطی خوراک
|
|
65,82,840
|
|
15 سے 18 برس کی عمر کے گروپ کے افراد
|
|
پہلی خوراک
|
|
5,59,68,909
|
|
دوسری خوراک
|
|
4,43,09,111
|
|
18سے44برس کی عمرکےگروپ کےافراد
|
|
پہلی خوراک
|
|
55,34,55,646
|
|
دوسری خوراک
|
|
45,64,67,364
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,25,55,219
|
|
دوسری خوراک
|
|
18,30,29,983
|
|
60 سال سے زیادہ عمر کے افراد
|
|
پہلی خوراک
|
|
12,66,05,098
|
|
دوسری خوراک
|
|
11,39,94,240
|
|
احتیاطی خوراک
|
|
1,04,58,219
|
|
احتیاطی خوراک
|
|
2,13,62,834
|
|
کل تعداد
|
|
1,80,40,28,891
خواتین اور بچوں کی ترقیات کی وزارت
بچوں کے حقوق کے تحفظ کا قومی کمیشن اپنا 17 یوم تاسیس منا رہا ہے
خواتین و اطفال کی ترقی کی مرکزی وزیر نے این سی پی سی آر کے نئے نصب العین کا آغاز کیا
‘भविष्यो रक्षति रक्षित:’
بچوں کے بہبود میں ہی ایک مضبوط قوم کی بنیاد ہے:مرکزی وزیر محترمہ اسمریتی زوبین ایرانی
نئی دہلی،یکم مارچ ،2022
بچوں کے حقوق کے تحفظ کے قومی کمیشن  نے نئی دہلی میں لال قلعہ میں واقع 15 اگست میدان میں آج اپنا 17 واں یوم تاسیس منایا ۔خواتین و اطفال کی ترقی کی مرکزی وزیر محترمہ اسمریتی زوبین ایرانی اس پروگرام میں مہمان خصوصی تھیں۔ تقریب میں این سی پی سی آر کے صدر،جناب پریانک قانون گو،ڈبلیو سی ڈی سکریٹری جناب اندیور پانڈے اور دیگر افسر بھی شامل ہوئے۔
اس موقع پر ،محترمہ ایرانی نے این سی پی سی آر کے نئےنصب العین ‘بھوشیو رکشت رکشتہ 'भविष्यो रक्षति रक्षित‘ کا افتتاح کیا اور کہا،’’نیا نصب العین ہمیں اپنے مستقبل یعنی ہمارے بچوں کی حفاظت کرنے کےلئے تحریک دیتا ہے جن کا بہبود ایک مضبوط قوم کی بنیاد میں پنہاں ہے۔’’
وزیر نےمختلف ریاستوں کے بچوں کے ساتھ بات چیت کی اور مجاہد آزادی کے بچپن کے دوران ان کی کہانیوں پر مبنی بارڈر سکیورٹی فورس  کے ذریعہ منعقد نمائش کا بھی دورہ کیا اور ان کی قربانیوں کو یاد کیا۔اس کا انعقاد این سی پی سی آر کے تعاون سے کیا گیا۔
خواتین و اطفال کی ترقی کی مرکزی وزیر نے ‘سہارا’ نامی خصوصی پہل کےلئے این سی پی سی آر اور بارڈر سکیورٹی فورس کے درمیان تعاون کی بھی ستائش کی،جو سب سے بڑی قربانی دینے والے بی ایس ایف جوانوں کے بچوں کو نفسیاتی اور سماجی کاؤنسلنگ اور مدد دینے کی ایک پہل ہے۔ تعاون کی ستائش کرتے ہوئے ،محترمہ ایرانی نے ایک ٹویٹ میں کہا کہ دو مہینے میں 300 کالز کا جواب دیا گیا اور 127 شکایات کو ویب لنک کے ذریعہ سے دور کیا گیا۔
ش ح ۔ا م۔
U:2119
(Visitor Counter : 111
مواصلات اور اطلاعاتی ٹیکنالوجی کی وزارت
سٹیلائٹ پر مبنی خدمات کی پیش کش سے پہلے لائسنس حاصل کیجئے: ٹیلی کام ڈپارٹمنٹ نے اسٹار لنک انٹرنیٹ سروسز سے کہا اسٹار لنک، کوئی لائسنس نہیں ہے، مواصلات کے محکمے کی وضاحت
حکومت ہند کی مواصلات کی وزارت کے مواصلات کے محکمے نے اشارہ دیا ہے کہ اسٹار لنک انٹرنیٹ سروسز کو یہ لائسنس حاصل نہیں ہے کہ وہ بھارت میں سٹیلائٹ پر مبنی انٹرنیٹ خدمات کی پیش کش کرے، جس کی کہ عوامی سطح پر تشہیر کی جارہی ہے۔
یہ بات علم میں آئی ہے کہ میسرز اسٹار لنک نے بھارت میں سٹیلائٹ پر مبنی اسٹار لنک انٹرنیٹ سروسز کی، ماقبل – فروخت / بکنگ شروع کردی ہے۔ اسے اسٹار لنک کی ویب سائٹ  بھی دیکھا جاسکتا ہے، جس میں سٹیلائٹ پر مبنی انٹرنیٹ خدمات کو بھارتی علاقے میں صارفین کی طرف سے بک کرایا جاسکتا ہے۔
بھارت میں سٹیلائٹ پر مبنی خدمات فراہم کرنے کے لئے حکومت ہند کے مواصلات کے محکمے کی طرف سے لائسنس درکار ہوتے ہیں۔ لہذا عوام کو بڑے پیمانے پر یہ اطلاع دی جاتی ہے کہ مذکورہ کمپنی نے سٹیلائٹ پر مبنی انٹرنیٹ خدمات فراہم کرنے کے لئے کوئی لائسنس / اختیار نامہ حاصل نہیں کیا ہے، جنہیں ان کی ویب سائٹ پر بک کیا جا رہا ہے۔ اس کے مطابق حکومت نے کمپنی سے کہا ہے کہ وہ سٹیلائٹ پر مبنی مواصلاتی خدمات فراہم کرنے کے لئے بھارتی ضابطہ کار کے لائحہ عمل پر عمل در آمد کرے اور بھارت میں سٹیلائٹ انٹرنیٹ خدمات کی بکنگ / فراہمی سے فوری طور پر گریز کرے۔
اس حقیقت کے پیش نظر کہ اسٹار لنک کو کوئی لائسنس حاصل نہیں ہے، عوام کو مشورہ دیا جاتا ہے کہ وہ اسٹار لنک خدمات کو ، جن کی تشہیر کی جاری ہے، سبسکرائب نہ کریں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-13403
(Visitor Counter : 171
کامرس اور صنعت کی وزارتہ
مختلف اسکیموں کی معلومات
کامرس اور صنعت کے وزیر مملکت جناب سوم پرکاش نے آج لوک سبھا میں ایک تحریری جواب میں بتایا کہ مرکزی حکومت کم سے کم حکومت - زیادہ سے زیادہ حکمرانی کے اصول کو اپناتی ہے،جس کے تحت سرکاری حکام کے ساتھ عوامی مداخلت کو کم کئے جانے اور معلومات فراہم کرنے کی ممکنہ حد تک کوششیں کی جارہی ہیں اور یہ کوششیں آن لائن موڈس کے ذریعہ فراہم کی جاتی ہیں ۔ بہت چھوٹی ،چھوٹی اوراوسط درجے کی صنعتو ں کی وزارت کی اسکیموں کے بارے میں تفصیلات وزارت کی ویب پورٹلس کے ذریعہ دستیاب کرائی گئی ہیں اور اس کو اٹیچ کیا گیا ہے اور فیلڈ دفاتر کے ذریعہ تفصیلات فراہم کی گئی ہیں۔ ایم ایس ایم کی وزارت کے فیلڈ دفاتر مختلف ریاستوں اور مرکز کے زیر انتظام علاقوں میں واقع ہیں اور وہ سمیناروں اور ورکشاپ کے ذریعہ اسکیموں کے بارے میں بیداری بھی پیدا کرتے ہیں اور صنعتوں کے ساتھ میٹنگیں بھی کرتے ہیں ۔
حکومت نے تعمیلات کو کم کرنے اور اسے ختم کرنے کے لئے مرکزی وزارتوں ، محکموں اور ریاستوں / مرکز کے زیر انتظام علاقوںمیں ایک نظام پرمبنی عمل شروع کیا ہے۔ جس کے وقت پر ایک منفی اثرات ہوتے ہیں اورایم ایس ایم ایز اور اسٹارٹ اپس سمیت کاروبار کی لاگت پر منفی اثر پڑتا ہے ۔
برآمد کے ساتھ ساتھ گھریلو ٹیرف ایریا ڈی ٹی اے کے لئے خصوصی اقتصادی زون ایس ای زیڈ یونٹس کے ذریعہ سپلائی کئے گئے سامان اور خدمات کی تیزی سے منظوری اور کلئرینس کے ذریعہ ایک ڈیڈی کیٹڈ کسٹم کے ساتھ خصوصی اقتصادی زون کے پاس ایک سنگل ونڈو کلئیر میکانزم کی سہولت موجود ہے۔جہاں تک ای او یو کا تعلق ہے ، برآمدات کے لئے تیزی سے کلئیرنس دستیاب ہیں اور ڈومیسٹک ٹیرف ایریا فروخت کی اجازت کے لئے کوئی مقررہ وقت کا طریقہ کار موجود نہیں ہے ، جسے شقوں کے مطابق دو دن کے اندر منظوری دی گئی ہے ، جو موجودہ غیر ملکی تجارتی پالیسی 2015سے 2020 میں موجود ہے۔